ທະ​ຫານ​ ກຳປູເຈຍ-ອາເມຣິກັນ ຄົນ​ທີ​ສອງ​ ​ຖືກຟ້ອງ ໂດຍ ສານທະຫານ 
ທະ​ຫານ​ເຮືອ ອາເມຣິກັນ ເຊື້ອສາຍກຳປູເຈຍຄົນ​ທີ​ສອງ​ ​ຖືກຈັບໃນ​ຂໍ້​ຫາ ​ເປີ​ດເຜີຍຄວາມ​ລັບຂອງສະຫະລັດ
ການຈັບກຸມທະຫານເຮືອ ຄົນທີສອງ ທີ່ເກີດຢູ່ໃນກໍາປູເຈຍ ໃນ ຂໍ້ຫາ ເປີດເຜີຍຄວາມລັບຂອງສະຫະລັດນັ້ນ ໄດ້ເຮັດໃຫ້ສະມາ ຊິກປະຊາຄົມ ອາເມຣິກັນ ເຊື້ອສາຍກໍາປູເຈຍ ຕົກຢູ່ໃນຄວາມ ຫວາດຫວັ່ນກັງວົນ ພັນໂທທະຫານເຮືອສະຫະລັດ ທີ່ເກີດຢູ່ກໍາປູເຈຍ Micheal Vannak Khem Misiewicz ກໍາລັງປະເຊີນໜ້າ ກັບຂໍ້ຫາ ມອບຂໍ້ມູນລັບໃຫ້ແກ່ບໍລິສັດສັນຍາຈ້າງດ້ານປ້ອງກັນປະເທດ ຂອງຕ່າງປະເທດ ທ່ານເປັນທະຫານເຮືອຄົນທີສອງທີ່ເກີດໃນກໍາປູເຈຍ ທີ່ຈະປະ ເຊີນໜ້າກັບການ ກ່າວຫາຂອງສະຫະລັດໃນປີນີ້ ຄົນທໍາອິດກໍຄືທ່ານ Seivirak Inson ອະດີດ ເຈົ້າໜ້າທີ່ສືບລັບທະຫານຂອງສະຫະລັດ ໄດ້ຖືກພົບເຫັນວ່າມີຄວາມຜິດໃນຕົ້ນປີນີ້ ໃນຖານມອບເອກກະສານລັບໃຫ້ແກ່ກອງທັບກໍາປູເຈຍ ຊາວອາເມຣິກັນເຊື້ອສາຍກຳປູເຈຍກ່າວວ່າ ເຫດການທັງ 2 ແລະຄວາມສົນໃຈ ຂອງສື່ມວນຊົນທີ່ຂ່າວທັງສອງໄດ້ຮັບນັ້ນ ແມ່ນເປັນເລື່ອງທີ່ໜ້າເສຍໃຈ ທ່ານ Vibol Tan ຢູ່ທີ່ລັດເວີຈີເນຍ ນອກນະຄອນຫລວງວໍຊິງຕັນ ກ່າວຕໍ່ວີໂອເອ ພະແນກພາສາຂະແມວ່າ ຄະດີດັ່ງກ່າວເປັນທີ່ລົບກວນໃຈແກ່ທ່ານ “ສໍາລັບ ຂ້າພະເຈົ້າແລ້ວ ຂ້າພະເຈົ້າເສຍໃຈທີ່ສຸດ ແລະອັບອາຍ ໃນນາມເປັນ ຊາວອາເມຣິກັນເຊື້ອສາຍກຳປູເຈຍ ໂດຍສະເພາະຢ່າງຍິ່ງ ຂ້າພະເຈົ້າເຮັດວຽກ ໃຫ້ແກ່ລັດຖະ ບານກາງ ” ແຕ່ວ່າ ທ່ານ Prom Saunnora ຊາວອາເມຣິກັນເຊື້ອສາຍກຳປູເຈຍ ອີກຄົນນຶ່ງຢູ່ໃນ ລັດເວີຈີເນຍ ກ່າວວ່າ ທ່ານ Misiewicz ຈະຕິຕຽນຄົນອື່ນບໍ່ໄດ້ ນອກ ຈາກໂຕລາວເອງ “ຂ້າພະເຈົ້າ ເສຍໃຈກ່ຽວກັບເລື້ອງດັ່ງກ່າວ ເພາະວ່າ ລາວຂ້ອນຂ້າງບໍ່ເອົາຫົວ ຊາກັບໜ້າທີ່ຂອງລາວ ເພາະວ່າ ບັນຫາທັງໝົດນີ້ແມ່ນມີເສັ້ນສຳເລັດລົ້ມແຫຼວ ແລະລາວເອງແມ່ນລົ້ມແຫຼວ ”